Manchester United iressqu offerta inizjali ta' £68.5 miljun għal Marcos Llorente Manchester United ressqu offerta inizjali ta' £68.5 miljun għall-midfielder versatili ta' Atletico Madrid, Marcos Llorente. Iż-żagħżugħ ta' 26 sena kien wieħed mill-istilel tal-istaġun għal Atletico, li għandhom vantaġġ ta' erba' punti fuq Barcelona fil-quċċata ta' La Liga. Jingħad li r-Red Devils identifikaw lil Llorente bħala player li jista' jtejjeb l-għażliet attwali tagħhom f'nofs il-ground, iżda Atletico mhux se jkunu qed iċedu lill-internazzjonali Spanjol kif ġieb u laħaq. Madankollu, l-offerta kbira ta' Manchester United għal Llorente ħalliet lill-club Spanjol jikkontempla jekk tħallix lill-player jitlaq fis-sajf u tuża l-flus biex issaħħaħ dipartiment ieħor tal-ground. Ir-Red Devils huma lesti li jirduppjaw il-pagi tal-player ta' £90,000 fil-ġimgħa biex jipperswaduh jitlaq il-football Spanjol għall-ewwel darba fil-karriera tiegħu. Llorente ingħaqad ma' Atletico mingħand ir-rivali Real Madrid fl-2019 u għamel 72 apparenza għal Los Rojiblancos fil-kompetizzjonijiet kollha.